ครม. อนุมัติงบกลางกว่า 1,000 ล้านบาท ดำเนินโครงการจ้างพนักงานราชการเฉพาะกิจ กว่า 2,400 อัตรา
นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี อนุมัติงบประมาณรายจ่ายงบกลาง จำนวนเงิน 1,084 ล้านบาท เพื่อเป็นค่าใช้ในการจ้างพนักงานราชการเฉพาะกิจ จำนวน 2,402 อัตรา สำหรับโครงการจ้างแพทย์ พยาบาลวิชาชีพและสายงานบริการทางการแพทย์ เป็นการจัดหาบุคลากรทางการแพทย์เพิ่มเติมเพื่อให้เพียงพอรอรองรับการแพร่ระบาดของโรคโควิด-19 เพื่อเป็นขวัญและกำลังใจให้กับบุคลากรทางการแพทย์ สำหรับการจ้างพนักงานราชการเฉพาะกิจนี้ แบ่งเป็นแพทย์ จำนวน 55 อัตรา พยาบาลวิชาชีพ 950 อัตรา นักวิชาการสาธารณสุขดูแลผู้ป่วยที่กักตัวที่บ้านหรือเป็นผู้ช่วยพยาบาล จำนวน 1,084 อัตรา เภสัชกร จำนวน 9 อัตรา นักเทคนิคการแพทย์ จำนวน 269 อัตรา นักรังสีการแพทย์ จำนวน 6 อัตรา นักวิทยาศาสตร์การแทพย์ จำนวน 29 อัตรา คุณสมบัติของผู้สมัครต้องไม่เป็นพนักงานราชการ พนักงานสาธารณสุข ลูกจ้างชั่วคราวรายเดือนหรือรายวัน และจ้างเหมาบริการของกระทรวงสาธารณสุข ระยะเวลาดำเนินโครงการ 9 เดือน คือตั้งแต่เดือนมกราคม - กันยายน 2565 ทั้งนี้จะทำให้เกิดประโยชน์ทั้งทำให้บุคลาการที่อยู่นอกระบบการจ้างงานภาครัฐจะได้รับการจ้างงาน ประชาชนได้รับการดูแล ละแบ่งเบาภาระแพทย์ลง